༄༅། ། ཨོྃ་མཆོག་གསུམ་བྱིན་དང་རྟེན་འབྲེལ་བདེན་པའི་མཐུས། ། བསང་དང་
མཆོད་གཏོར་བདུད་རྩིའི་རྒྱ་མཚོ་ཆེ། ། གཞི་བདག་ལྷ་ཀླུ་མཉེས་ཤིང་ཚིམ་བྱེད་པའི། །
ནམ་མཁའ་མཛོད་ཀྱི་རང་བཞིན་འབྱུང་གྱུར་ཅིག ། ཕུན་ཚོགས་བཀོད་མཛེས་རི་ཡི་
དབང་བོ་ལ། ། བརྟེན་བཅས་ཡུལ་ཁམས་སྐྱོང་བའི་མཐུ་རྩལ་ཅན། ། གཉན་ཆེན་དབང་
ཕྱུག་གཟི་འབར་འཁོར་དང་བཅས། ། ཐོགས་མེད་འདིར་གཤེགས་དགྱེས་པའི་རྟེན་ལ་
བཞུགས། ། མཆོད་ཚོགས་བཞེས་ཤིང་ནོངས་པ་བཟོད་པར་གསོལ། ། ཀོ་ལོང་གདུག རྩུབ་
སྤོངས་ལ་སྡོང་གྲོགས་མཛོད། ། ནད་མུག་ལོ་ཉེས་སད་སེར་ཐན་པ་སོགས། ། བར་ཆད་ཀུན་
བཟློག་འབྲུ་བཅུད་ཟས་ནོར་སྤེལ། ། མི་རྣམས་སེམས་མཐུན་དཀོན་མཆོག་གཙུག་བསྟེན་
ཞིང་། ། རྣམ་དཀར་ལས་ལ་རྟག་ཏུ་གཞོལ་བ་ཡིས། ། མི་དང་མི་མིན་མཐའ་དག་འཕྲལ་
ཡུན་དུ། ། བདེ་སྐྱིད་སྣང་བའི་དཔལ་ལ་སྤྱོད་གྱུར་ཅིག ཅེས་པ་འདི་ནི། ར་ནང་སྡེ་སྤྱི་ནས་བསྐུལ་
ངོར། རོང་ཆེན་སྤྲུལ་མིང་བས་སྦྱར་བའོ།